GIYOHVANDLIK VOSITALARI, PSIXOTROP MODDALAR VA ULAR PREKURSORLARINING QONUNGA XILOF RAVIShDA MUOMALADA BO‘LIShIGA QARShI KURAShISh BO‘YIChA MARKAZIY OSIYO MINTAQAVIY AXBOROT MUVOFIQLAShTIRISh MARKAZINI TAShKIL ETISh TO‘G‘RISIDA OZARBAYJON RESPUBLIKAS

Giyohvandlik vositalari, psixotrop moddalar va ular prekursorlarining qonunga xilof ravishda muomalada bo‘lishiga qarshi kurashish bo‘yicha Markaziy Osiyo mintaqaviy axborot muvofiqlashtirish markazini tashkil etish to‘g‘risida Ozarbayjon Respublikasi, Qozog‘iston Respublikasi, Qirg‘iziston Respublikasi, Rossiya Federatsiyasi, Tojikiston Respublikasi, Turkmaniston va O‘zbekiston Respublikasi o‘rtasidagi Bitim (Ostona, 2006-yil 24-iyul) quyidagi bildirishlar bilan ratifikatsiya qilinsin:
 1) Bitimning 8-moddasi 1-bandi bo‘yicha: “O‘zbekiston Respublikasi shuni bildiradiki, Narkotik moddalar ustidan nazorat qilish bo‘yicha O‘zbekiston Respublikasi Davlat komissiyasi Bitim doirasida milliy muvofiqlashtiruvchi organ sifatida belgilangan.
 Bitim doirasida O‘zbekiston Respublikasining vakolatli organlari sifatida: O‘zbekiston Respublikasi Ichki ishlar vazirligi, O‘zbekiston Respublikasi Milliy xavfsizlik xizmati, O‘zbekiston Respublikasi Davlat bojxona qo‘mitasi, O‘zbekiston Respublikasi Bosh prokuraturasi va O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi belgilangan”;
 2) Bitimning 9-moddasi bo‘yicha: “O‘zbekiston Respublikasi shuni bildiradiki, Narkotik moddalar ustidan nazorat qilish bo‘yicha O‘zbekiston Respublikasi Davlat komissiyasi raisining o‘rinbosari — O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazining direktori Milliy muvofiqlashtiruvchilar kengashi tarkibiga O‘zbekiston Respublikasidan vakil sifatida belgilangan”.